Neuvoston direktiivi 89/682/ETY, annettu 21 päivänä joulukuuta 1989, kapearaiteisten pyörillä varustettujen maatalous- ja metsätraktoreiden takaosaan kaatumisen varalta asennetuista suojarakenteista annetun direktiivin 86/298/ETY muuttamisesta



Virallinen lehti nro L 398 , 30/12/1989 s. 0029 - 0030

Suomenk. erityispainos Alue 13 Nide 19 s. 0127

Ruotsink. erityispainos Alue 13 Nide 19 s. 0127



NEUVOSTON DIREKTIIVI, annettu 21 päivänä joulukuuta 1989, kapearaiteisten pyörillä varustettujen maatalous- ja metsätraktoreiden takaosaan kaatumisen varalta asennetuista suojarakenteista annetun direktiivin 86/298/ETY muuttamisesta (89/682/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 a artiklan, ottaa huomioon komission ehdotuksen(1), toimii yhdessä Euroopan parlamentin kanssa(2), ottaa huomioon talous-ja sosiaalikomitean lausunnon(3), sekä katsoo, että on tarpeen toteuttaa toimenpiteitä sisämarkkinoiden toteuttamiseksi asteittain 31 päivään joulukuuta 1992 mennessä; sisämarkkinat käsittävät alueen, jolla ei ole sisäisiä rajoja ja jolla tavaroiden, henkilöiden, palvelujen ja pääomien vapaa liikkuvuus taataan, direktiivin 86/298/ETY (4) 13 artiklassa säädetään, että nykyisin voimassa olevia säännöksiä on täydennettävä dynaamisissa testeissä käytettävien iskutestien lisäämistä koskevilla säännöksillä, koska lisätestistä on jo säädetty staattisten testien osalta, on tarpeen säätää myös dynaamisia testejä koskevasta lisätestistä, jolla osoitetaan täsmällisemmin tilanne traktorin kaatuessa, siten, että nämä kaksi testausmenettelyä saatettaisiin toisiaan vastaavaksi ja poistettaisiin niiden väliset erot, puhtaasti teoreettiset muuttujat ja laskelmat, joihin dynaamisen menettelyn lisäiskutesti aluksi perustui, ovat olleet sellaisten käytännön kokeiden kohteena, jotka varmistavat niiden luotettavuuden, ja on myös tarpeen muuttaa direktiivin 86/298/ETY soveltamisalaa 1 artiklan etu- ja taka-akseleille asennettuja renkaita koskevan toisen luetelmakohdan selventämiseksi ja siten erilaisten tulkintojen mahdollisuuden poistamiseksi, ON ANTANUT TÄMÄN DIREKTIIVIN: 1 artikla Muutetaan direktiiviä 86/298/ETY seuraavasti: 1) Korvataan 1 artiklan toinen luetelmakohta seuraavasti: "- niiden akseleiden, joihin on asennettu leveimmät renkaat, kiinteä tai säädettävä pienin raideleveys vähemmän kuin 1 150 mm; koska sen akselin, jolle on asennettu leveimmät renkaat, oletetaan olevan säädetty suurimmalle 1 150 mm:n raideleveydelle, toista akselia on voitava säätää siten, että kapeimpien renkaiden ulkoreunat eivät ulotu kauemmas kuin sillä akselilla olevien renkaiden ulkoreunat, jolla on leveimmät renkaat. Kun kumpikin akseli on varustettu samankokoisilla pyörillä ja renkailla, kummankin akselin kiinteän tai säädettävän raideleveyden on oltava vähemmän kuin 1 150 mm". 2) Korvataan liitteessä II oleva 3.1.1 kohta seuraavasti: "3.1.1 Siinä ei saa dynaamisen testin minkään osatestin jälkeen olla liitteessä III olevassa A osan 3.1 kohdassa esitetyn mukaisia repeämiä tai halkeamia. Jos dynaamisen testin aikana syntyy merkittäviä repeämiä tai halkeamia, on suoritettava III liitteen A osan 1.6 kohdan määritelmän mukainen lisäiskutesti tai lisäpuristustesti välittömästi repeämien tai halkeamien syntymisen aiheuttaneen testin jälkeen." 3) Korvataan liitteen III A osassa oleva 1.6 kohta seuraavasti: "1.6 Lisätestit 1.6.1 Jos iskutestin aikana syntyy halkeamia tai repeämiä, joita ei voida pitää merkityksettöminä, suoritetaan toinen samanlainen testi, mutta käyttämällä putouskorkeutta: H' = >NUM>H/ >DEN>10 × >NUM>12 + 4a/ >DEN>1 + 2a välittömästi repeämien tai halkeamien syntymisen aiheuttaneen iskutestin jälkeen, kun "a" on pysyvän taipuman suhde kimmoiseen taipumaan (a = Dp/De) mitattuna osumapisteessä. Toisesta iskusta johtuva pysyvä lisätaipuma saa olla enintään 30 % ensimmäisestä iskusta aiheutuneesta pysyvästä taipumasta. Jotta pystyttäisiin suorittamaan lisätesti, on tarpeen mitata kimmoinen taipuma kaikkien iskutestien aikana. 1.6.2 Jos puristustestin aikana syntyy merkittäviä repeämiä tai halkeamia, suoritetaan välittömästi repeämät tai halkeamat aiheuttaneen puristustestin jälkeen toinen samanlainen puristustesti, mutta käyttämällä 1,2 Fv vastaavaa voimaa." 4) Lisätään liitteeseen VI kohta seuraavasti: "7.3 Tiedot mahdollisesta dynaamisesta lisätestistä ja sen tulokset." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 12 kuukauden kuluessa 3 päivästä tammikuuta 1990. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä joulukuuta 1989. Neuvoston puolesta Puheenjohtaja E. CRESSON (1) EYVL N:o C 311, 6.12.1988, s. 9 (2) EYVL N:o C 120, 16.5.1989, s. 70 ja EYVL N:o C 256, 9.10.1989, s. 77 (3) EYVL N:o C 102, 24.4.1989, s. 5 (4) EYVL N:o L 186, 8.7.1986, s. 26